

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES ĀRKĀRTAS SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  Nr. 30 |  2022. gada 30. decembrī |

**5.**

**Par Ogres novada pašvaldības aģentūras “Rosme” klasificēšanas rezultātu apkopojuma apstiprināšanu**

Pamatojoties uz Ministru kabineta 2022. gada 26. aprīļa noteikumu Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” 25. punktu un Valsts un pašvaldību institūciju amatpersonu un darbinieku atlīdzības likuma pārejas noteikumu 52. punktu,

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Toms Āboltiņš, Valentīns Špēlis), "Pret" – nav, "Atturas" – nav,**

Ogres novada pašvaldības dome **NOLEMJ:**

1. **Apstiprināt** Ogres novada pašvaldības aģentūras “Rosme” amatu klasificēšanas rezultātu apkopojumu saskaņā ar šī lēmuma pielikumu.
2. **Noteikt**, ka šī lēmuma pielikums stājas **spēkā ar 2023. gada 2. janvāri**.
3. Lai sasniegtu šī lēmuma pielikumā amatam noteikto mēnešalgas minimumu Valsts un pašvaldību institūciju amatpersonu un darbinieku atlīdzības likuma pārejas noteikumu 52. punktā noteiktajā termiņā, noteikt, ka no 2023. gada 2. janvāra mēnešalgu apjoms palielināms ne vairāk par 20 procentiem kalendāra gadā no darbiniekam noteiktās mēnešalgas apmēra, to saskaņojot ar Ogres novada pašvaldības izpilddirektora vietnieci un Ogres novada pašvaldības Centrālās administrācijas Budžeta nodaļu.
4. Ar 2023. gada 2. janvāri atzīt par spēku zaudējušu Ogres novada pašvaldības domes 2017. gada 19. janvāra sēdes lēmumu “Par Ogres novada pašvaldības aģentūras “Rosme” personāla amatu un amatalgu likmju sarakstu apstiprināšanu” (protokols Nr. 1, 8.).
5. **Kontroli** par lēmuma izpildi uzdot pašvaldības izpilddirektoram.

(Sēdes vadītāja,

domes priekšsēdētāja E.Helmaņa paraksts)